1996ko Frantziako Tourra

1996ko Frantziako Tourra Itzuli Handi honen 83. edizioa izan zen. 1996ko ekainak 29 eta uztailak 21 artean ospatu zen, 3.765 kilometroko ibilbidea eginez 22 etapatan banatua, garaileak batez beste 39,236 kilometro orduko abiaduran bete zituenak. Lasterketa Herbehereetako 's-Hertogenbosch herrian hasi eta Parisko Champs Elyséesetan amaitu zen.

Miguel Indurain, aurreko bost edizioen garailea izan zena, berriz ere faborito nagusia zen. Bere arerioen artean Tony Rominger, Evgeni Berzin, Bjarne Riis, Alex Zülle eta Laurent Jalabert zeuden.

Garailea Bjarne Riis daniarra izan zen, 2007an 1996ko Tourra irabazi ahal izateko EPOa hartu zuela aitortu zuena.

 Etapak 

 Garapen orokorra 
Lehen etapak normaltasunez igaro ziren, esprintak eta euria eta hotza egiten zuen egunak nagusi zirelarik. Maillot horia Alex Züllegandik Frédéric Moncassinengana pasa zen, eta honengandik Stephane Heulotengana.

Alpeetako lehen etapan, Luc Leblanc izan zen garaile, eta Yevgeni Berzin jarri zen sailkapen nagusiko lider bezala. Abraham Olano bigarren jarri zen Berzinen denbora berarekin, eta Rominger hirugarren. Lehen etapa honetan oso sorpresa nabarmengarria gertatu zen, Indurainek garailearekiko lau minutu galduz, hala, sailkapen nagusiko lehen postuetatik aldenduz. Nafarraren ahuldadearen lehen adierazpena zen edizio honetan.

Berzinek bere lehen postua sendotu zuen hurrengo eguneko erlojupekoan, berau irabaziz. Indurainek nahiko erlojupeko kaxkarra egin zuen, errusiarragandik minutu batera amaituz. Hurrengo eguneko etapak, Sestrieren amaitu zena, bere ibilbidea aldatuko zuen arazo meteorologikoen ondorioz. Hala eta guztiz ere, Bjarne Riisek hain etapa laburra ondo baliatu zuen eta etapa garaipena eta maillot horia bereganatu zituen. Indurainek urruti zirauen sailkapen nagusian, baina oraindik bazuen proba irabazteko itxaropenik.

Alabaina, mendatean amaitzen zen Pirinioetako lehen etapan, Hautacamen amaitu zena, Riisek bere bigarren etapa garaipena lortu zuen, bere jazartzaileekiko abantaila handitu zuen aldi berean. Olano eta Rominger ia hiru minutura zeuden, eta Indurainek berriz huts egin zuen, jada zazpi minutura zegoen sailkapen nagusian. Baina hurrengo egunean hondoratuko zen erabat nafarra, hain zuzen ere Iruñean amaitu zen etapan, Atarrabian bere gurasoek zuten etxe ondotik igarotzen zena. 262 kilometroko etapa luze bat, non Indurainek zortzi minutu baino gehiago galduko zituen Olano eta Rominger bezalako beste faborito batzuekiko. Riisek erabakita utzi zuen Frantziako Tourra Jan Ullrich alemaniar gaztearekin batera.

Indurainek hurrengo etapan arantza kentzea nahi zuen, 63 kilometroko erlojupeko bat, baina Jan Ullrich gazte alemaniarrak garaitu zuen bere espezialitate kuttunean, Indurain etapako bigarren postuan geratuz. Ullrichek, gainera, arazotan jarri zuen bere taldekidea zen Bjarne Riis, azkenean, elkarren artean sailkapen nagusian zegoen denbora diferentzia guztia jaterik lortu ez zuen arren.

Hala, Bjarne Riis Tourra irabazi zuen lehen daniarra izan zen. Jan Ullrichek, bigarren izan zena, oso etorkizun ona iragartzen zuen, eta Richard Virenquek amaitu zuen hirugarren, mendiko sailkapena ere lortu zuelarik. Miguel Indurainek, bere azken tourra izan zen honetan, 11. amaitu zuen. Riisengandik hamabi minutu baino gehiagora.

Fernando Escartínek 8. amaitu zuen, eta Abraham Olano anoetarrak 9.

 Sailkapenak 
 Sailkapen nagusia 

 Puntukako sailkapena 1.  Erik Zabel    TEL   335 puntu 2.  Frédéric Moncassin    GAN  284 puntu 3.  Fabio Baldato    MGT   255 puntu

 Mendiko sailkapena 1.  Richard Virenque    FES  383 puntu 2.  Laurent Dufaux    FES   176 puntos

 Gazteen sailkapena 1.  Jan Ullrich    TEL  95h 58' 57" 2.  Peter Luttenberger    CAR  + 5' 26" 3.  Manuel Fernández Ginés    MAP  + 24' 47"

 Taldekako sailkapena 1.  Festina    FES  287h 46' 20s 2.  Deutsche Telekom    TEL  + 15' 14" 3.  Mapei-GB    MAP  + 51' 36"

 Bjarne Riisen dopaje aitortza 
2007an, CSC taldearen zuzendari zenean, 1996ko Tourraren garailea izan zen Bjarne Riisek Tourra irabazteko EPOa hartu zuela aitortu zuen. Bere adierazpenen arabera, berak propio erosi eta hartu zuen EPOa, Telekom taldeko medikuetako bakar batek ere ezer ez zekielarik. Riisek txapeldun bihurtzeko moduagatik batere harro ez zegoela aitortu zuen.

2007ko ekainak 7an, Frantziako Tourraren antolakuntzak daniar txirrindularia ezabatu zuen palmaresetik UCIren partetik ezabatze formalaren zain, Tourraren historian ordurarte sekula gertatu ez zena.

Alabaina, azkenean, Frantziako Tourraren antolakuntzak Riisen garaipena palmaresean utzi zuen, eta eraginik gabe utzi zituen iragarritako sailkapenaren aldaketak.

 Parte-hartzaileak 

Artikulu hau gaztelaniazko eta frantsesezko wikipedietatik itzulia dago.

 Kanpo estekak